|  |
| --- |
| **Република Србија****РАСИНСКИ УПРАВНИ ОКРУГ**003368165 2024 41120 000 000 000 001**28.11. 2024. године****Крушевац**  |

На основу члана 40. став 2. Закона о државној управи („Службени гласник РС“ број 79/05, 101/07, 95/10, 99/14, 30/18 – други закон и 47/18), члана 81.Закона о буџетском систему Републике Србије (“Службени гласник РС”, бр. 54/09, 73/10, 101/10, 101/11, 93/12, 62/13, 63/13 - исправка, 108/13, 142/14, 68/15 - др. закон, 103/15, 99/16, 113/17, 95/18, 31/19, 72/19 и 149/20), и члана 11. Правилника о заједничким критеријумима и стандардима за успостављање, функционисање и извештавање о систему финансијског управљања и контроле у јавном сектору („Службени гласник РС“ број 89/19), начелник Расинског управног округа доноси

СТРАТЕГИЈУ

ФИНАНСИЈСКОГ УПРАВЉАЊА И КОНТРОЛЕ

У РАСИНСКОМ УПРАВНОМ ОКРУГУ

ЗА ПЕРИОД 2024-2026 ГОДИНЕ

УВОДНИ ДЕО

Изјава о мисији Расинскг управног округа - **Мисија** Стручне службе Расинског управног округа је одржавање и стално подизање нивоа услуга коришћењем свих доступних и применљивих метода и средстава у циљу задовољавања потреба корисника услуга.

Изјава о визији Расинског управног округа - **Визија** Стручне службе Расинског управног округа је да буде поуздан ослонац свим својим корисницима.

Циљеви Расинског управног округа су:

1. Правовремено обављене све активности стручне и техничке подршке начелнику и Савету управног округа, као и окружним подручним јединицама у складу са принципима деловања у органима државне управе.
2. Благовремено обезбеђивање финансирања свих потребних издатака и расхода за редовно обављање активности начелника, Стручне службе и окружних подручних јединица у складу са лимитима и упутством ресорног министарства уз поштовање принципа буџетског пословања.
3. Стално унапређење стручних, материјалних и техничких капацитета Стручне службе у сврху обезбеђења оптималних услова рада начелника, Стручне службе и окружних подручних јединица.

**Циљеви су** у функцији мисије и визије Стручне службе Расинског управног округа.

За успостављање система финансијског управљања и контроле у Расинском управном округу одговоран је начелник, а решењем начелника округа део овлашћења пренет је на шефа одсека за опште послове.

АНАЛИЗА ПОСТОЈЕЋЕГ СТАЊА

Расински управни округ је директни буџетски корисник који се финансира искључиво приходима из буџета Републике Србије у оквиру лимита одређених законом о буџету. По критеријумима министарства финансија Округ не подлеже обавези успостављања службе интерне контроле и ревизије, али има обавезу успостављања система финансијског управљања и контроле увођењем политика, процедура и активности, кроз пет елемената усклађивања са међународним оквирима: 1. контролно окружење, 2. управљање ризицима, 3. контролне активности, 4. информације и комуникације и 5. праћење (надзор) и процену, поштујући принципе економичности, ефективности, ефикасности и јавности.

На основу анализе само-оцењивања Расинског управног округа спроведеног у 2024. години за 2023. годину, а по методологији Централне јединице за хармонизацију утврђено је да је ниво успостављања система финансијског управљања и контроле незадовољавајући.

Као приоритетне активности истакнуте су:

1. Омогућити обуку руководиоца за увођење система финансијског управљања и контролеод стране Централне јединице за хармонизацију.
2. Након обуке наставити са активностима за успостављање система финансијског управљања и контроле.

Спроведене су следеће активности:

1. Решењем начелника Округа одређен је руководилац за увођење система финансијског управљања и контролеи одређени основни задаци;
2. Започете су активности увођења система финансијског управљања и контроле, при чему је урађено следеће:
3. Извршен је попис свих прописа које Расински управни округ примењује;
4. Извршен је попис свих интерних аката која су донета у Расинском управном округу, као и попис интерних аката која треба донети у наредном периоду;

Извршен је попис интерних процеса рада по областима рада; сачињенелЛисте пословних процеса и Мапе пословних процеса у Расинском управном округу.

Израђена Стратегија управљања ризицима за период 2021-2023 година и регистар Ризика у Стручној служби Расинског управног округа;

1. Донето је 9 правилника и одређени број појединачних аката којима су дефинисана одређена права и обавезе.
2. Одржава се редовна комуникација са представницима Колубарског, Рашког, Поморавског и Златиборског управног округа, ради размене искустава и информација, као и међусобне сарадње у увођењу система финансијског управљања и контроле. Сарадња је неопходна јер ни један управни округ не располаже довољним кадровским капацитетима за овако сложене задатке.

ЦИЉЕВИСТРАТЕГИЈЕ

Сврха увођења финансијског управљања и контроле је унапређење финансијског управљања и процеса доношења одлука у остваривању општих циљева као што су:

* Обављање пословања на правилан, етичан, економичан, ефективан и ефикасан начин;
* Усклађеност пословања са прописима, политикама и плановима;
* Заштита имовине и других ресурса од губитака узрокованих лошим управљањем, неоправданим коришћењем, неправилностима и преварама;
* Јачање одговорности за успешно остваривање задатака;
* Правовремено и тачно извештавање и праћење резултата пословања.

Успостављање система финансијског управљања и контроле треба да буде засновано на COSO елементима, у њиховој међусобној повезаности:

а) Контролно окружење (подразумева интегритет, етичке вредности и стручност запослених, као и стил рада руководства и друге сличне факторе)

б) Управљање ризицима (подразумева идентификовање, процену и контролу над потенцијалним догађајима и ситуацијама које могу имати супротан ефекат од жељеног на остваривање задатих циљева)

в) Контролне активности (подразумева писане политике и процедуре и њихова примена на свим нивоима организације)

г) Информисање и комуникација (подразумева потпуно информисање, хоризонтална и вертикална комуникација на свим нивоима)

д) Праћење и процена система (подразумева увођење система за надгледање финансијског управљања и контроле ради процене адекватности и ефикасности функционисања).

Циљ ове Стратегије је обезбедити управљање, контролу и заштиту јавних средстава без обзира на њихов извор у складу са прописима, политикама, плановима и принципима доброг финансијског управљања и контроле.

Успостављање система финансијског управљања и контроле треба да обезбеди остварење следећих посебних циљева Стратегије:

1. Обављање делатности у складу са прописима, интерним актима и уговорима;
2. Заштита имовине и података од ризика лошег управљања, неоправданог и незаконитог коришћења;
3. Јачање линија одговорности за остваривање задатака;
4. Унапређење екстерног и интерног информисања и комуникације;
5. Побољшање транспарентности, економичности, ефикасности и ефективности у употреби јавних средстава и информација.

АКТИВНОСТИЗА ПРИМЕНУ СТРАТЕГИЈЕ

До истека важење стратегије неопходно је створити услове за знатно бољу оцену оствареног учинка у свих пет елемената финансијског управљања и контроле.

За остварење утврђених циљева предузеће се активности у складу са детаљно разрађеним планом активности за 2025. годину, који је саставни део Стратегије, а по следећим сегментима:

1. Припрема за примену стратегије и израда акционог плана
2. Пресек тренутног стања – само-оцењивање
3. Сегментација организације
4. Успостављање система управљања ризиком. Ажурирање регистра ризика и имплементација кроз акта и процедуре.
5. Успостављање система писаних процедура – наставак активности доношење нових и ажурирање постојећих Правилника, процедура и директива.
6. Успостављање контроле - имплементација кроз акта и процедуре
7. Комуникација и информисање- имплементација кроз акта и процедуре
8. Праћење и извештавање- имплементација кроз акта и процедуре

ПРАЋЕЊЕ И ИЗВЕШТАВАЊЕ

Праћење примене Стратегије и остваривање циљева и предузетих активности спроводиће начелник Округа кроз периодичне састанке са руководиоцем за увођење система финансијског управљања и контроле, као и кроз анализу достављених извештаја.

РАСИНСКИ УПРАВНИ ОКРУГ

НАЧЕЛНИК

Иван Анђелић